钦定古今图书集成/明伦汇编/氏族典/第085卷 > 胡拱辰
## 钦定古今图书集成/明伦汇编/氏族典/第085卷 > 胡拱辰

按《明外史胡拱辰传》：“拱辰，字共之，淳安人。正统四年
进士。为黟县知县，有惠政。擢御史，疏陈时弊八事。父
艰归。景帝即位，诏起复，出为贵州左参政，母忧去。御
史追劾其受赇，事下浙江按臣执讯，事白，调广东，历
广西、四川左右布政使，皆有平寇功。成化八年拜南
京右副都御史，提督操江，寻改南京兵部侍郎，复改”
南京左副都御史，总理粮储，就进工部尚书。节财省
事，人皆便之。以年老乞归。正德初，年九十。遣行人存
问。又三年卒。赠太子少傅，谥《庄懿》。

===胡俊===按《济宁州志》：“俊，指挥，正统己巳从征也先，力战死之。”